Héctor Thomas

Héctor Thomas Martínez (10. lokakuuta 1938 El Callao – 23. joulukuuta 2008 Caracas) oli venezuelalainen yleisurheilija, joka kilpaili moniotteluissa, keihäänheitossa, pituushypyssä, pikajuoksussa ja kuulantyönnössä. Hän voitti Pan-Amerikan kisoissa kaksi mitalia, joista molemmat kymmenottelusta. Thomas voitti Etelä-Amerikan-mestaruuskilpailussa yhteensä yhdeksän mitalia, joista kuusi oli kultaisia, kaksi hopeisia ja yksi pronssinen. Lisäksi hän voitti viisiottelun Keski-Amerikan ja Karibian kisoissa 1962 ja kymmenottelun Ibero-Amerikan kisoissa vuosina 1960 ja 1962. Thomas osallistui olympialaisiin kahdesti, vuosina 1960 ja 1964. Hän oli vuoden 1960 Rooman kisojen kymmenottelussa 20., mutta joutui keskeyttämään Tokion olympialaisissa 1964. 

Thomas kuoli syöpään 70-vuotiaana joulukuussa 2008. Hänet valittiin Venezuelan urheilun kunniagalleriaan vuonna 1998.

Ennätykset 
 Kymmenottelu: 7221 (1967)

Lähteet 

Venezuelalaiset yleisurheilun moniottelijat
Venezuelalaiset pituushyppääjät
Venezuelalaiset keihäänheittäjät
Venezuelalaiset pikajuoksijat
Venezuelalaiset kuulantyöntäjät
Vuonna 1938 syntyneet
Vuonna 2008 kuolleet